Zik tutlayt n tmaziɣt s tantaliyin ines tella d timawit kan, d tutlayt n tyemmat, d tameslayt seqdacen-tt kan di tudert n yal ass, deg uxxam, di tmetti… tuɣal tekcem ɣer tesdawit deg useggas n 1990, syen tekcem ɣer uɣerbaz deg useggas n 1997, deg yiseggasenagi ineggura tuɣal d taɣelnawt 2002, d tunsibtdi 7 furar 2016.Ama deg uɣerbaz ama di tesdawit, tutlayt n tmaziɣt tezga-d gar tlata tutlayin tiberraniyin. Maca aseqdec-ines unṣib, drus maḍi ma yella nkenna-tt ɣer tefransist d taɛrabt. Deg yal aḥric n tudert d taɛrabt d tefransist i yuwin amur ameqqran. Daɣ-netta simmal nettaẓ ɣer sdat simmal yettader usemres n tutlayt n tyemmat ladɣa ɣer tsutwin i d-yettalin. Iswi nneɣ ad nbeggen ma yella d tidet tutlayin tiberraniyin ur ttilint ara d imgi i yetthuddun tutlayt n tyemmat, maur d-tzgent ara d ugur i unerni-ines.